**BATTHYÁNY GYULA MŰVELŐDÉSI HÁZ ÉS**

**KÖNYVTÁR**

Könyvtár Használati Szabályzata

**I. Könyvtár alapadatai**

**Neve:** Batthyány Gyula Művelődési Ház és Könyvtár

könyvtár szervezeti egysége (a továbbiakban: Könyvtár)

**Fenntartó:** Polgárdi Város Önkormányzata

**Címe:** 8154 Polgárdi, Kossuth Lajos utca 128.

**Telefonszáma:** 22-576-122

**Fax száma:** 22-576-123

**II. Könyvtár nyitvatartása:**

hétfő ZÁRVA

kedd 10.00 - 16.00

szerda 10.00-18.00

csütörtök, péntek 10.00-16.00

szombat 9.00- 13.00

**III. A Könyvtár szolgáltatásai:**

**1. Szolgáltatások:**

* Kölcsönzés
* Helyben használat
* Információszolgáltatás
* Kulturális, közösségi rendezvények
* Számítógép használat, internet
* Fénymásolás, nyomtatás, szkennelés, faxolás
* Könyvtárközi kölcsönzés
* Előjegyzés, hosszabbítás

**2. Könyvtárhasználati szolgáltatások díjai:**

* 16 év alatt ingyenes
* Munkaviszonyban állók 500 Ft egy naptári évre
* Diákoknak 250 Ft egy naptári évre
* Gyeden; gyesen lévőknek, pedagógusoknak, nyugdíjasoknak 300 Ft egy naptári

évre

* 70 év felettieknek ingyenes

**3. Irodai jellegű szolgáltatások díjai:**

* Nyomtatás, scannelés 20Ft/lap
* Fénymásolás 20Ft/lap
* Fax 300 Ft

**4. Késedelmi díj:**

Késedelem esetén: 10Ft/nap/dokumentum díjat számolunk fel.

**IV. A könyvtárhasználat feltételei**

A Könyvtár szolgáltatásait minden érdeklődő magyar állampolgár igénybe veheti, aki személyazonosságát, hitelt érdemlően igazolja, a könyvtárhasználati szabályokat elfogadja, és betartásukra a belépési nyilatkozat aláírásával kötelezettséget vállal.

A könyvtárhasználók beiratkozási díj fizetése nélkül jogosultak a dokumentumok, illetve az állományfeltáró eszközök helyben történő használatára. Ebbe nem tartoznak bele a Könyvtár további szolgáltatásai, úgy mint: fénymásolás, számítógép és internet használata. (Ez regisztrációhoz kötött) Ezekért, a szolgáltatásokért díjat kell fizetni. (lásd fent)

A könyvtárhasználónak a beiratkozáskor a következő adatokat kell közölnie, igazolnia:

* természetes személyazonosító adatok (név, születési név, anyja születési családi és

utóneve, születési hely és idő)

* Lakcím (állandó, tartózkodási hely)

A könyvtárhasználóról felvett adatok kizárólag nyilvántartások, statisztikák, valamint könyvtári elemzések készítésére használhatók fel. Nyilvánosságra nem hozhatók, harmadik félnek nem adhatók ki az adatközlő írásos beleegyezése nélkül.

A személyes adatok védelmét és kezelését az információs önrendelkezési jogról és az információszabadságról szóló 2011. évi CXII. törvény (a továbbiakban: Info tv.) alapján végezzük.

A könyvtárhasználó adatainak megváltozását köteles bejelenteni. A változások közlésének elmulasztásából eredő költség a könyvtárhasználót terheli.

Amennyiben a könyvtárhasználónak állandó és ideiglenes lakása is van, meg kell neveznie levelezési címét.

A beiratkozás egy évre szól. Az olvasójegy másnak át nem adható, az esetleges visszaélésekből adódó károkért a tulajdonosuk felel. Elvesztését be kell jelenteni, az olvasójegy pótlása térítésköteles.

A kedvezményekre való jogosultságokat igazolni kell.

Az olvasói térbe kizárólag a jegyzeteléshez szükséges eszközöket és a személyes iratokat, értékeket tartalmazó kisméretű táskát lehet bevinni.

**V. A könyvtári szolgáltatások igénybevételének módja**

Az érvényes olvasójeggyel rendelkezőknek egyidejűleg maximum 8 könyv és 8 db folyóirat kölcsönzésére van lehetőség.

A kölcsönzési határideje négy hét (a kölcsönzési idő két alkalommal meghosszabbítható). A folyóiratok kölcsönzési határideje 2 hét (a kölcsönzési idő egy alkalommal meghosszabbítható).

A hosszabbítás történhet személyesen, telefonon, e-mailben és online módon egyaránt.

Nem hosszabbítható a kölcsönzési határidő a harmadik felszólítás kiküldése után, vagy ha a dokumentumra előjegyzés van.

A kölcsönzési határidő lejárta után visszahozott dokumentumokért késedelmi díjat kell fizetni, és meg kell téríteni a kezelési költséget is.

Késedelem esetén a könyvtár felszólítást küld. A tartozás rendezéséig a könyvtárhasználó újabb dokumentumot nem kölcsönözhet.

A könyvtárhasználó köteles a könyvtár dokumentumainak épségére vigyázni. Elvesztett vagy megrongált dokumentum esetén elsősorban a dokumentum egy másik, ugyanazon kiadású példányát kell az olvasónak beszereznie, ha ez nem sikerül, a könyvtár a dokumentum gyűjteményi értékét kéri, amely a dokumentum eredeti árának többszöröse is lehet.

Kérjük a könyvtárhasználókat, hogy ügyeljenek a csendre, biztosítva a nyugodt olvasást, tanulást.

Azokat, akik közösségellenes magatartásukkal zavarják a könyvtár rendjét, a könyvtári munkát, valamint szándékosan kárt okoznak a gyűjteményben (vagy arra kísérletet tesznek), az intézmény kizárhatja használói köréből. Ittas személy az intézményben nem tartózkodhat.

A könyvtárhasználó jogosult - szóban, vagy írásban - a könyvtár szolgáltatásaival összefüggő kérdésekben észrevételt, javaslatot tenni és az intézmény köteles 8 napon belül írásban válaszolni. A könyvtárhasználó kezdeményezheti a könyvtárhasználati szabályzat módosítását.

Polgárdi, 2022. január 27.

 Krisztián Nóra

 mb. intézményvezető